Oficialusis leidinys L 279 , 02/10/1987 p. 0027 - 0028

specialusis leidimas suomių kalba: skyrius 3 tomas 24 p. 0148

specialusis leidimas švedų kalba: skyrius 3 tomas 24 p. 0148



Tarybos direktyva 1987 m. rugsėjo 22 d. iš dalies keičianti Direktyvą 80/215/EEB dėl gyvūnų sveikatos problemų, turinčių įtakos Bendrijos vidaus prekybai mėsos produktais (87/491/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvos 80/215/EEB [4] su paskutiniais pakeitimais, padarytais Reglamentu (EEB) Nr. 3768/85 [5], 4 straipsnio 1 dalyje apibrėžiami apdorojimo būdai, kurie galėtų sunaikinti gyvulių ligas sukeliančius veiksnius mėsos produktuose, kad tam tikromis sąlygomis būtų galima Bendrijos vidaus prekyba šiais produktais; kadangi įgyta patirtis ir mokslo bei mėsos technologijų pažanga sudaro sąlygas taikyti naujus būtinas garantijas suteikiančius apdorojimo būdus; kadangi Veterinarijos mokslinis komitetas pateikė palankią nuomonę dėl naujo apdorojimo būdo ruošiant kiaulienos produktus valstybėse narėse, kuriose paplitęs afrikinis kiaulių maras; kadangi šio apdorojimo būdo taikymas šalia kitų jau nustatytų palengvins laisvą judėjimą Bendrijoje, o tai padidins produkcijos vertę ir leis išvengti ligos išplitimo pavojaus; kadangi šiuo metu yra tam tikrų neaiškumų dėl to, kuriomis Sutarties nuostatomis reikia remtis tvirtinant aptariamas priemones, ypač kol bus paskelbtas Teisingumo Teismo sprendimas Byloje Nr. 68/86; kadangi dėl tos išimties tvarka kurį laiką vienintelis teisinis pagrindas turi būti pati Sutartis, PRIĖMĖ ŠIĄ DIREKTYVĄ: 1 straipsnis Direktyvos 80/215/EEB 3 straipsnis iš dalies keičiamas taip: a) pirmoje įtraukoje žodžiai "Tarybos direktyvos 64/433/EEB … 1 straipsnyje" pakeičiami žodžiais "Tarybos direktyvos 64/433/EEB … 2 straipsnyje"; b) antroje įtraukoje išbraukiama "a punkte". 2 straipsnis Direktyvos 80/215/EEB 4 straipsnis iš dalies keičiamas taip: 1) 1 dalis iš dalies keičiama taip: a) įžanginiuose žodžiuose "Tarybos direktyvos 64/433/EEB … 1 straipsnyje" pakeičiama "Tarybos direktyvos 64/433/EEB … 2 straipsnyje"; b) a punktas pakeičiamas taip: "a) terminiu apdorojimu, atliekamu: i) hermetiškuose konteineriuose, kai Fc yra 3,00 arba daugiau; ii) šiomis sąlygomis – jei šie produktai yra paruošti tik iš kiaulienos arba pridedant kiaulienos iš ūkių arba, 7a straipsnio 1 dalyje minimų valstybių narių atveju, iš teritorijų, kurioms netaikomi draudimai dėl sveikatos politikos priežasčių, nustatyti aptikus afrikinį kiaulių marą: - mėsa turi būti visiškai be kaulų ir pašalintos pagrindinės limfinės liaukos, - apdorotinas mėsos gabalas neturi sverti daugiau nei penkis kilogramus, - kiekvienas pirmiau minėtas mėsos gabalas prieš kaitinimą turi būti įdėtas į hermetišką konteinerį ir taip parduodamas, - konteineryje esanti mėsa turi būti termiškai apdorojama griežtai laikantis šių sąlygų: - produktas ne trumpiau kaip keturias valandas turi būti laikomas ne mažesnėje kaip 60 °C temperatūroje ir ne trumpiau kaip 30 minučių iš tų keturių valandų turi būti palaikoma ne mažesnė kaip 70 °C temperatūra, - turi būti nuolatos atliekamas kiekvienos produktų partijos tipinio mėginių skaičiaus temperatūros monitoringas. Monitoringas atliekamas naudojant automatinius prietaisus, registruojančius temperatūrą didesnių gabalų ir kaitinimo įrenginio viduje, - atliekant šias operacijas, turi būti laikomasi Direktyvos 72/461/EEB su pakeitimais, padarytais Direktyva 80/213/EEB [7] OL L 47, 1980 2 21, p. 1., 5a straipsnio trečiojoje pastraipoje nustatytų sąlygų, - po apdorojimo kiekvienas trečiojoje ir ketvirtojoje įtraukose minimas konteineris paženklinamas sveikumo ženklu pagal Direktyvos 77/99/EEB A priedo VII skyriaus 31, 32 ir 33 punktus, - šiame punkte numatytą apdorojimą atliekančios valstybės narės perduoda Komisijai ir kitoms valstybėms narėms sąrašą įmonių, turinčių įrenginius, būtinus norint užtikrinti pirmiau nurodytų temperatūrų laikymąsi. 7a straipsnio 2 dalyje minimų valstybių narių atveju, minėtas apdorojimas gali būti taikomas mėsai iš regionų, kuriems draudimai, nustatyti aptikus afrikinį kiaulių marą, taikomi tik priėmus sprendimą pagal 7b straipsnio 2 dalį."; c) b punkte - i papunktis pakeičiamas taip: - "i) terminiu apdorojimu, tačiau kitu būdu nei nurodyta a punkte, padidinus centrinę temperatūrą bent jau iki 70 °C", - ii papunktis papildomas šia pastraipa: "Tačiau jei tai yra snukio ir nagų liga, šiuo būdu gali būti apdorojimas kumpiui su kaulais, atitinkančiam kitus pirmoje pastraipoje nustatytus reikalavimus."; d) pridedama ši pastraipa: "Šiame straipsnyje minimi produktai gali būti ruošiami tik atliekant oficialią veterinarinę priežiūrą ir jie turi būti apsaugoti nuo bet kokios taršos arba pakartotinės taršos." 2) 2 dalyje: - a punktas papildomas šiuo papunkčiu: - "iii) jei valstybė narė, nustačiusi afrikinio kiaulių maro atvejį arba tuomet, kai šia liga sergama nuolat, nusprendžia taikyti 1 dalies a punkto ii papunktyje apibūdintą apdorojimą, ji turi užtikrinti, kad būtų prekiaujama Direktyvos 72/461/EEB 5a straipsnyje numatytu spaudu paženklinta šviežia kiauliena." - b punktas pakeičiamas taip: - "b) Direktyvos 77/99/EEB A priedo VIII skyriuje nurodyto sveikatos sertifikato dalyje "Produktų kilmė"., nepažeidžiant to sertifikato 3 išnašos nurodymų, būtų įrašyta: "Apdorota laikantis Direktyvos 80/215/EEB 4 straipsnio 1 dalies a punkto". arba „Apdorota laikantis Direktyvos 80/215/EEB 4 straipsnio 1 dalies b punkto". 3 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip 1988 m. sausio 1 d., įgyvendina šią direktyvą. Apie tai jos nedelsdamos praneša Komisijai. 4 straipsnis Ši direktyva skirta valstybėms narėms. Priimta Briuselyje, 1987 m. rugsėjo 22 d. Tarybos vardu Pirmininkas L. Tørnæs [1] OL C 55, 1987 3 3, p. 10. [2] OL C 156, 1987 6 15, p. 183. [3] OL L 68, 1987 3 16, p. 2. [4] OL L 47, 1980 2 21, p. 4. [5] OL 362, 1985 12 31, p. 8. --------------------------------------------------